Stampede av The Doobie Brothers

Stampede er det femte studioalbumet til den amerikanske rockegruppa The Doobie Brothers, utgjeve den 25. april 1975 på Warner Bros. Records. Det var det siste albumet deira før Michael McDonald erstatta Tom Johnston som solovokalist og viktigaste låtskrivar. Albumet selde til gullplate i USA.

Innspeling og innhald
Stampede var meir stilmessig variert enn tidlegare, og kombinerte element av den gamle stilen deira, i tillegg til countryrock, funk og visesong. Det var mange gjestemusikarar på albumet, som Maria Muldaur, Ry Cooder og Curtis Mayfield.

Dette var det første albumet deira med Jeff «Skunk» Baxter som fulltidsmedlem i bandet. Han hadde tidlegare spelt på eit par songar som gjesteartist på to tidlegare album og turnert med bandet. 

Den første og mest suksessrike singelen frå albumet var «Take Me in Your Arms (Rock Me)» den 23. april 1975, ein klassisk Motown-songen skriven av den legendariske låtskrivartrioen Holland-Dozier-Holland. Tom Johnston hadde ønskt å spele inn songen i årevis. Johnston sa: «Eg tenkte det ville vere ein knallbra song å spele. Det er truleg ein av favorittsongane mine gjennom tidene. Eg tenkte vår versjon vart særs bra.»

Den neste singelen kom ut 8. juli 1975 og var «Sweet Maxine», som var meir lik dei tidlegare Doobie Brothers-songane. Johnston sa «Pat skreiv musikken til denne og eg skreiv teksten. Og Billy Payne var sterkt delaktig i utforminga av lyden på songen, på grunn av det utrulege klaverspelet hans.» Songen nådde berre 40. plassen på Billboard-lista. 

Den tredje og siste singelen var Patrick Simmons sin «I Cheat the Hangman», som kom ut 12. november 1975. Det er ein roleg, outlaw-ballade som var inspirert av soga An Occurrence at Owl Creek Bridge av Ambrose Bierce. Simmons sa «Han handlar om eit spøkjelse som kjem heim etter borgarkrigen og ikkje forstår at han er daud.» Albumversjonen av songen er ein progressive rockesong med strykarar, blåsarar og synthesizer. Simmons sa vidare «Med spelte inn songen, og me sleit med å kome opp med ein slutt - eg tenkte på synthesizer og gitarsoloar. Ted Templeman tenkte på det, og så spelte han songen for arrangøren Nick DeCaro for å få idear til orkestrering. 'Night on Bald Mountain' av Mussorgsky inspirerte oss til villskapen i strykarane, og Nick kom opp med denne korgreia på slutten.» Den ambisøse singelen nådde berre 60. plassen på singellista.

«Neal's Fandango» var inspirert av Santa Cruz-fjella og var ein hyllest til Neal Cassady, som var Merry Prankster-bussjåfør og tidlegare Jack Kerouac sin svirebror i On The Road. Han vart stundom spelt på radio i San Francisco Bay Area-området.

Innhald

Medverkande
The Doobie Brothers:
Tom Johnston – gitar, solo- og korvokal
Patrick Simmons – gitar, solo- og korvokal
Jeff «Skunk» Baxter – gitar, pedalsteelgitar
Tiran Porter – bassgitar, korvokal
John Hartman – trommer, perkusjon
Keith Knudsen – trommer, perkusjon, korvokal, solovokal på «Double Dealin' Four Flusher»

Additional Musikars:
Bill Payne – piano på «Sweet Maxine», «Neal's Fandango», «Texas Lullaby», «Take Me in Your Arms», «I Cheat the Hangman» and «Double Dealin' Four Flusher», orgel på «Music Man» og «I Been Workin' on You», anna klaverinstrument
Ry Cooder – flaskehalsgitar på «Rainy Day Crossroad Blues»
Maria Muldaur – korvokal på «I Cheat the Hangman»
Karl Himmel – trommer og perkusjon på «I Been Workin' on You»
Conte Candoli, Pete Candoli – trompet på «I Cheat the Hangman»
Bobbye Hall Porter – conga på «Take Me in Your Arms»
Victor Feldman – marimba, perkusjon
Sherlie Matthews, Venetta Fields og Jessica Smith – korvokal på «Take Me in Your Arms» og «I Been Workin' on You»
Ted Templeman – perkusjon

Produksjon
Produsent: Ted Templeman
Lydteknikar: Donn Landee, Travis Turk
Konsertmeister: Harry Bluestone på «Rainy Day Crossroad Blues»
Strykearrangement:
Nick DeCaro på «Texas Lullaby», «I Cheat the Hangman» og «Rainy Day Crossroad Blues»
Curtis Mayfield på «Music Man»
Paul Riser på «Take Me in Your Arms (Rock Me)»
Blåsararrangement:
Curtis Mayfield på  «Music Man»
Paul Riser på «Take Me in Your Arms (Rock Me)», «Sweet Maxine» og «Double Dealin' Four Flusher»
Orkestrering: Richard Tufo på «Music Man»
Design: Barbara Casado, John Casado
Fotografi: Jill Maggid, Michael Maggid
Kunstnarisk leiar: Ed Thrasher

Salslister
Album

Singlar

Kjelder

Denne artikkelen bygger på «Stampede (The Doobie Brothers album)» frå ,  den 4. november 2020. 
 oppgav desse kjeldene:

Musikkalbum frå 1975
The Doobie Brothers-album
Album produserte av Ted Templeman
Warner Bros. Records-album